पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । पंजाब के बड़े शहरों में अब पार्किंग की समस्या दूर होगी। पंजाब सरकार ने सभी नगर निगमों वाले शहरों में रोबोटिक कार पार्किंग का प्रबंध करने के लिए अंतरराष्ट्रीय स्तर की एजेंसियों से संपर्क करने के लिए स्थानीय सरकार विभाग को निर्देश दिए हैं।
पंजाब के सभी बड़े शहरों के प्रमुख बाजारों में पार्किंग एक बड़ी समस्या बनती जा रही है और रोबोटिक मल्टी लेवल पार्किंग एक बेहतर समाधान साबित हो सकती है। मंगलवार को उपमुख्यमंत्री सुखबीर सिंह बादल ने रोबोटिक कार पार्किंग प्रोजेक्ट को मंजूरी दी। स्थानीय निकाय मंत्री चुन्नी लाल भगत के साथ राज्य के शहरों में बुनियादी ढांचे की जरूरतों का आकलन करते हुए उपमंख्यमंत्री ने स्थानीय सरकार विभाग के सचिव अशोक गुप्ता से कहा कि वे नई पार्किंग व्यवस्था के लिए रोबोटिक पार्किंग प्रोजेक्ट पर तेजी से काम शुरू करवाएं।
उन्होंने सचिव से कहा कि वह इस संबधी एक प्रस्ताव अगले सोमवार तक पेश करें। बादल ने कहा कि पंजाब में वाहन घनता देश में सबसे ज्यादा है और तेजी से हो रहे आर्थिक विकास को बरकरार रखने के लिए बुनियादी ढांचे का विस्तार बेहद जरूरी है।
क्या है रोबोटिक कार पार्किंग
इस मल्टी लेवल पार्किंग में रोबोटिक गराज की मदद ली जाती है। इसके द्वारा लोगों की गाडिय़ां पार्क की जाती हैं। गराज में ड्राइवर गाड़ी खड़ी करके बाहर निकल जाता है। इसके बाद गराज का पैलेट नीचे आ जाता है, जो कार को चढ़ाकर खाली जगह में पार्क कर देता है।
साइट्स की पहचान करने के आदेश
सुखबीर ने सभी कमिश्नरों को रोबोटिक कार पार्किंग की स्थापना के लिए योग्य स्थानों का चयन करने का भी आदेश दिए। उन्होंने कमिश्नरों को यह भी कहा कि विभिन्न क्षेत्रों में आवश्यकता व सुविधा अनुसार पार्किंग की व्यवस्था की जाए। सड़कों और व्यापारिक स्थानों पर गैर कानूनी वाहन खड़े करने के मामले में डीजीपी को आदेश दिया कि वह ऐसे वाहनों को जब्त करें। इस मौके पर अंतरराष्ट्रीय सलाहकार एजेंसी आईएलएफएस ने रोबोटिक कार पार्किंग पर प्रेजेंटेशन भी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn